Predkladacia správa 

Predkladaná Informácia o priebehu a výsledkoch neformálneho stretnutia Konferencie o pristúpení Konferencie o pristúpení Slovenskej republiky k Európskej únii na úrovni hlavných vyjednávačov, ktoré sa konalo dňa 4. novembra 2002 v Bruseli obsahuje sumarizáciu otvorených otázok, ktoré je nutné ešte do konca rokovaní doriešiť. 

Stretnutie bolo prvým stretnutím, na ktorom SR mala možnosť prezentovať a sformulovať prioritné oblasti v zostávajúcich otvorených kapitolách. Prezentované požiadavky SR vychádzajú z  Rámcovej smernice pre rokovania v kapitolách s finančným dopadom (Uznesenie vlády č. 782 z 10. júla 2002). Ďalšie stretnutie na úrovni hlavného vyjednávača sa uskutoční 11. novembra 2002, kedy by malo dánske predsedníctvo reagovať na predložené požiadavky.